128 
sza, ezen körülmény valószínűvé teszi, hogy az hydrauli 
mész tulajdonságaival bírhat, s ez irányban kísérletek té¬ 
tele ajánlható. 
A márgás közét néhol szénerecskékkel van áthatva, 
míg másutt gypszszálak húzódnak rajta keresztül. Gyéren 
Pyrit-concretiok is jönnek elő benne. 
Ugyan ilyen márgás szenes közökben vannak ismét¬ 
lődő szintekben növény-lenyomatok és a féligsósvizi kréta¬ 
képlet jellemző csigái, melyek közt leggyakoriabbak a 
Tanalia Pichleri, Melánia s Cerithiumok. Jó állapotban 
kapni bajos. 
A szén az alsóbb Krisztina- és a felsőbb Emma-ak- 
nákban két egymástól különböző telepben nyeretik, s már 
áruba is bocsáttatik. 
Színe barnás fekete. Üde állapotban vannak oly tö¬ 
mött féleségei, hogy tisztán kagylós töréssel bírnak. Állva 
a légen s kiszáradva megreped, kisebb szögletes dara¬ 
bokra esik szét, anélkül azonban hogy porszénné válnék. 
Kivételesen némely darabja egészben marad. 
Feltűnő e szénen először a rostos szénrészlegek, me¬ 
lyek mint darab kioltott faparázs néznek ki, de a minők 
nehány harmadkori szenünkben is ismeretesek; másodszor 
a sárga vagy barna gyantakiválás, mi különösen az Emma 
akna szenében gyakori, de mutatkozott az Emma-akna 
feletti (VII) fúrlyuk szenében is; a Krisztina-akna szené¬ 
ben nincs annyi, de végképen ebben sem hiányzik, csak¬ 
hogy barna színénél fogva kevésbbé feltűnő. 
Ként mint Pyritet a szén maga úgy szólván alig 
tartalmaz, néha felületén sárgás pontocskák előjönnek, 
melyeket első pillanatra Pyritnek tartottam, de nagyítóval 
nézve legtöbbnyire finom osztatu gyantának ismertem fel. 
Nem tartalmaz levelei között gypsz-szálakat sem, én a 
Pyritet és a gvpszet csupán a márgás közökben találtam 
tömegesebben kiválva. A finom osztatu Vaskéneg hiányá¬ 
nak lehet tulajdonítani, hogy a górczon közel egy évi 
állás után sem mutatkozik égés, vagy hogy az onnét le¬ 
folyó vizekben vitriol okozta Limonit lerakodások nem 
látszanak. 
A mi a gyántás zárványokat illeti, ezek rendesen 
csak lencsényi, borsónyi nagyságúak, de ritkán találni 
mogyorónyit, sőt egy dió nagyságút is láttam. Annak ter¬ 
mészetét egészen felderíteni nem volt módomban eddig 
anyag hiány miatt ; a hely színén azonban könnyű volt 
az Emma-akna gorczán a széteső széndarabok közöl any- 
nyit szednem, mennyi a tanulmányozásra elegendő. 
